Na temelju članka 14. Zakona o ublažavanju i uklanjanju posljedica prirodnih nepogoda („Narodne novine“ br. 16/19) i članka 30. Statuta Općine Privlaka („Službeni glasnik Zadarske županije“ br. 05/18), Općinsko vijeće Općine Privlaka na svojoj 20. sjednici održanoj 17. travnja 2019.g. donosi

**ODLUKU**

**o imenovanju Povjerenstva za prirodne nepogode na području Općine Privlaka**

**Članak 1.**

U Povjerenstva za prirodne nepogode na području Općine Privlaka na razdoblje od 4 godine imenuju se:

- Ivana Skoblar, pročelnica JUO Općine Privlaka

- Marjan Begonja, direktor OKD Artić d.o.o.

- Antonio Glavan, viši referent-komunalni redar u JUO Općine Privlaka

**Članak 2.**

Povjerenstva iz članka 1. ove Odluke obavlja sljedeće poslove:

1. utvrđuje i provjerava visinu štete od prirodne nepogode za područje Općine Privlaka

2. unosi podatke o prvim procjenama šteta u Registar šteta

3. unosi i prosljeđuje putem Registra šteta konačne procjene šteta županijskom povjerenstvu

4. raspoređuje dodijeljena sredstva pomoći za ublažavanje i djelomično uklanjanje posljedica prirodnih nepogoda oštećenicima

5. prati i nadzire namjensko korištenje odobrenih sredstava pomoći za djelomičnu sanaciju šteta od prirodnih nepogoda prema Zakonu o ublažavanju i uklanjanju posljedica prirodnih nepogoda

6. izrađuje izvješća o utrošku dodijeljenih sredstava žurne pomoći i sredstava pomoći za ublažavanje i djelomično uklanjanje posljedica prirodnih nepogoda i dostavlja ih županijskom povjerenstvu putem Registra šteta

7. surađuje sa županijskim povjerenstvom u provedbi Zakona o ublažavanju i uklanjanju posljedica prirodnih nepogoda

8. donosi plan djelovanja u području prirodnih nepogoda iz svoje nadležnosti

9. obavlja druge poslove i aktivnosti iz svojeg djelokruga u suradnji sa županijskim povjerenstvima

**Članak 3.**

Ova odluka stupa na snagu osmi dan od dana objave u „Službenom glasniku Zadarske županije“.

KLASA: 920-11/19-01/01

URBROJ: 2198/28-01-19-1

Privlaka, 17. travnja 2019.g.

OPĆINA PRIVLAKA

OPĆINSKO VIJEĆE

Predsjednik

Nikica Begonja